b'\n_START_ARTICLE_\nIzme\xc4\x8dek\n_START_PARAGRAPH_\nIzme\xc4\x8dek ali sputum je izka\xc5\xa1ljana snov iz dihal. Vsebuje sluz, celice, lahko pa tudi gnoj, prah, mikroorganizme, delce hrane, kri ... Prisotna je tudi slina. Med celicami v izme\xc4\x8dku se lahko nahajajo bele krvni\xc4\x8dke, vrhnji\xc4\x8dne celice in tudi malignomske celice pri plju\xc4\x8dnem raku.\n_START_SECTION_\nOdvzem izme\xc4\x8dka\n_START_PARAGRAPH_\nMikrobiolo\xc5\xa1ka preiskava izme\xc4\x8dka pripomore pri diagnosticiranju raznih plju\xc4\x8dnih bolezni, kot so: akutni in kroni\xc4\x8dni bronhitis, jetika, plju\xc4\x8dni rak ..._NEWLINE_Obi\xc4\x8dajno si bolnik sam odvzame jutranji izme\xc4\x8dek z izka\xc5\xa1ljanjem. Pri tem obstaja vedno tveganje, da se sputum one\xc4\x8disti z mikroorganizmi iz nosu ali \xc5\xberela.'